সমুদ্র দেখতে মন চায়  কেউ কেউ যায়, জানিয়ে যায়। সাথে  নেয়না।  যেতে চাইলে এটা সেটা অজুহাত দেখায়।  স্টারের কাচ্চি বিরিয়ানী ! আহা কী মজা যে খেতে  আমারও খেতে মন চায়  যেতে পারিনা তাই খাওয়া হয় না।  ময়মনসিংহ রাজু-সাজু-মুন্নারা আছে  পেদির মা আছে। মাসীমা আছেন, মাসীমার হাতের  রান্না বার পদের খাবারের প্রলোভন আছে...  সে কতদিন আগে একবার খেয়েছিলাম। আহা, আজও  ভুলিনি তা !  ইথারে রাজুর স্বর ভেসে আসে- চলে আসুন দাদা, যেকোন দিন...  যাবার ইচ্ছে হয় যেতে পারিনা। এবার ভেবেছি যাবোই যাব।  আগামী মাসের প্রথম দিকে। হয়ত এবারও যাওয়া  হবেনা  কিংবা হয়ত যাব...  আর গেলে মাসীমার বার পদের খাবারের পাশাপাশি  এবার অন্য আরেকটা খাবারের আয়োজনও আছে ময়মনসিংহ  আমাদের শ্রেয়ার জন্মদিন। গেলে কি আর এমনিই ফিরিয়ে দেবে ?  ভাল-মন্দ কপালে না জোটারতো কারন দেখছিনা...  তাহলে ওই কথাই রইলো !!